**Načelnik Abdić ugostio i novčano nagradio Tarika Salkića, evropskog prvaka u karateu**

Načelnik općine Velika Kladuša Fikret Abdić danas (ponedjeljak, 27. juni) je priredio prijem za evropskog prvaka u karateu, Kladuščanina Tarika Salkića i njegovog oca i trenera Adisa Salkića. Na Evropskom prvenstvu za kadete, juniore i U21 koje je održano u Pragu od 17.-19. juna ove godine učestvovali su i predstavnici Bosne i Hercegovine, među njima i Tarik koji je u kategoriji borbe kadeti – 63kg osvojio zlato i postao kadetski prvak Evrope u karateu. Načelnik Abdić čestitao je Tariku na ovom uspjehu, istaknuvši da je jako puno efekata ovog rezultata, između ostalog najbolji je mogući način predstavljanja i promocije općine, ujedno i najbolja motivacija drugima da se trude i teže uspjehu. „Svaki rezultat je važan, on treba da motiviše, tjera druge na uspjeh i kada se saberu svi ti rezultati budućnost općine je zagarantovana“, kazao je načelnik Abdić. Dodao je da baš iz tog razloga daje punu podršku mladima, i u tom smislu je predložio svojim gostima da naprave i da mu dostave prijedlog kako i koliko Općina može pomoći u Tarikovoj budućoj sportskoj karijeri. Na priređenom prijemu i novčanoj nagradi Načelniku se zahvalio Tarik koji je govorio o pripremama za proteklo evropsko prvenstvo, o utiscima i dojmovima s prvenstva ali i o pripremama za predstojeće Svjetsko prvenstvo u Turskoj. Na ovaj ali i dosadašnjoj podršci koju je Tarik imao od strane načelnika Abdića i Općine zahvalio se i Tarikov otac i trener Adis Salkić. Kazao je da je on dvostruki državni prvak, prvak Balkana sada i Evrope, i upoznao je Načelnika o Tarikovim počecima, treninzima i svemu što je do sada uloženo u njegovu sportsku karijeru.......adis

Da su mladi u fokusu Načelnikova djelovanja i da to dokazuje kroz, do sada datu podršku istaknuo je i savjetnik načelnika Ervin Abdić, koji je također prisustvovao prijemu.... ervin

Za osvojeno zlato na Evropskom prvenstvu u karateu Tarika je načelnik Abdić nagradio s 1.500 KM.